L 118/18
HU
Az Európai Unió Hivatalos Lapja
2022.4.20.
(16)
A 649/2012/EU rendelet I. mellékletének 3. részében a kereskedelmi forgalomban lévő oktabróm-difenil-éterre vonatkozó bejegyzés kiterjed az említett rendelet I. mellékletének 1. és 2. részében felsorolt oktabróm-difenil-éterre is.
Ezért az oktabróm-difenil-étert törölni kell a 649/2012/EU rendelet I. mellékletének 1. és 2. részében szereplő vegyianyagjegyzékekből.
(17)
A környezetben tartósan megmaradó szerves szennyező anyagokról szóló Stockholmi Egyezmény (a továbbiakban: Stockholmi Egyezmény) részes feleinek konferenciája 2019.
április 29.
és május 10. között tartott kilencedik ülésszakán úgy határozott, hogy a dikofol anyagot felveszi az említett egyezmény A. mellékletébe.
Következésképpen az említett anyag felsorolásra került az (EU) 2019/1021 rendelet I. mellékletének A. részében, és ezért azt fel kell venni a 649/2012/EU rendelet V. mellékletének 1. részében szereplő vegyianyagjegyzékbe.
Mivel a 649/2012/EU rendelet V. mellékletének 1. része szerinti jegyzékbe való felvétel kivétel nélkül magában foglalja az export tilalmát, a dikofolnak az említett rendelet I. mellékletének 1. és 2. részében való szerepeltetése már nem szükséges, ezért törölni kell a vonatkozó vegyianyagjegyzékekből.
(18)
A Stockholmi Egyezmény részes feleinek konferenciája a 2019.
április 29.
és május 10. között tartott kilencedik ülésszakán úgy határozott, hogy a perfluor-oktánsavat (PFOA), annak sóit és a PFOA-rokon vegyületeket – bizonyos számú kivétellel és a részes feleket arra kötelezve, hogy tiltsák meg az ezen vegyi anyagokat tartalmazó tűzoltóhabok exportját – felveszi az említett egyezmény A. mellékletébe.
Következésképpen a perfluoroktánsav (PFOA), annak sói és a PFOA-rokon vegyületek felsorolásra kerültek az (EU) 2019/1021 rendelet I. mellékletének A. részében, és ezért azokat fel kell venni a 649/2012/EU rendelet V. mellékletének 1. részében szereplő vegyianyagjegyzékbe, tekintettel a tűzoltóhabokban való jelenlétükre.
(19)
A Stockholmi Egyezmény részes feleinek konferenciája a 2015. május 4.
és 15. között tartott hetedik ülésszakán úgy határozott, hogy a pentaklór-fenolt, valamint sóit és észtereit felveszi az egyezmény A. mellékletébe.
Következésképpen az említett anyagok felsorolásra kerültek az (EU) 2019/1021 rendelet I. mellékletének A. részében, és ezért azokat fel kell venni a 649/2012/EU rendelet V. mellékletének 1. részében szereplő vegyianyagjegyzékbe.
(20)
A Stockholmi Egyezmény részes feleinek konferenciája a 2009. május 4. és 8. között tartott negyedik ülésszakán úgy határozott, hogy a perfluoroktán-szulfonsavat (PFOS), annak sóit és a perfluoroktán-szulfonil-fluoridot felveszi az egyezmény B. mellékletébe.
Ezt a bejegyzést 2019-ben módosította az SC-9/4 határozat.
Az említett anyagok felsorolásra kerültek az (EU) 2019/1021 rendelet I. mellékletének A. részében, és ezért azokat fel kell venni a 649/2012/EU rendelet V. mellékletének 1. részében szereplő vegyianyagjegyzékbe.
(21)
A 649/2012/EU rendelet V. mellékletének 1. része bejegyzést tartalmaz azon árucikkekre vonatkozóan, amelyek 0,1 tömegszázalékban vagy annál nagyobb koncentrációban tetra-, penta-, hexa- és heptabróm-difenil-étert tartalmaznak, és amelyeket részben vagy teljesen újrahasznosított anyagokból vagy újrahasználatra előkészített hulladékból származó anyagokból gyártanak.
Ez a bejegyzés a 850/2004/EK európai parlamenti és tanácsi rendelet (24) szerinti korlátozáson alapul.
Az említett anyagokra vonatkozó rendelkezéseket az (EU) 2019/1021 rendelet módosította, csökkentve az árucikkekben megengedett koncentrációt, és felvéve a dekabróm-difenil-étert a polibrómozott difenil-éterek jegyzékébe.
E változásokat fel kell tüntetni a 649/2012/EU rendelet V. mellékletének 1. részében.
(22)
Az (EU) 2017/852 rendelet a higanynak, a fémhigany más anyagokkal alkotott egyes keverékeinek, egyes higanyvegyületeknek és egyes hozzáadott higanyt tartalmazó termékeknek a kiviteli tilalmáról rendelkezik.
E kiviteli tilalmakat fel kell tüntetni a 649/2012/EU rendelet V. mellékletének 2. részében.
(23)
A 649/2012/EU rendelet 14. cikkének (2) bekezdése értelmében a Bizottságnak felül kell vizsgálnia az említett rendelet I. mellékletben felsorolt minden egyes vegyi anyagnak az Európai Unió Kombinált Nómenklatúrájában szereplő besorolását, figyelemmel arra, ha módosul a Vámigazgatások Világszervezetének harmonizált rendszere szerinti nómenklatúra vagy az Európai Unió Kombinált Nómenklatúrája.
Az Európai Unió Kombinált Nómenklatúrájában szereplő számos vegyi anyag besorolása módosult azóta, hogy ezeket a vegyi anyagokat felvették a 649/2012/EU rendelet I. mellékletébe.
E változásokat fel kell tüntetni a szóban forgó mellékletben.
(24) Az Európai Parlament és a Tanács 850/2004/EK rendelete (2004.
április 29.) a környezetben tartósan megmaradó szerves szennyező anyagokról és a 79/117/EGK irányelv módosításáról (HL L 158., 2004.4.30., 7. o.).